62023TO0466(01)_INF
Unionin yleisen tuomioistuimen määräys (toinen jaosto) 6.8.2024 –Confédération nationale du Crédit mutuel ym. v. SRB
(Asia T‑466/23)
Talous- ja rahaliitto – Pankkiunioni – Luottolaitosten ja tiettyjen sijoituspalveluyritysten yhteinen kriisinratkaisumekanismi (SRM) – Yhteinen kriisinratkaisurahasto – Maksukauden 2023 ennakollisten vakausmaksujen laskemista koskeva kriisinratkaisuneuvoston päätös – Asetuksen (EU) N:o 806/2014 70 artiklan 2 kohta – Kanne, joka on selvästi hyväksyttävä – Määräyksen ajallisten vaikutusten rajoittaminen
1.
Talous- ja rahapolitiikka – Talouspolitiikka – Yhteinen kriisinratkaisumekanismi luottolaitoksia ja tiettyjä sijoituspalveluyrityksiä varten – Yhteiseen kriisinratkaisurahastoon suoritettavat ennakolliset vakausmaksut – Yhteiseen kriisinratkaisurahastoon suoritettavien yksilöllisten vakausmaksujen kokonaismäärälle asetettu vuosittainen yläraja, joka on 12,5 prosenttia lopullisesta tavoitetasosta – Ulottuvuus – Yhteinen kriisinratkaisuneuvosto (SRB) ei saa ylittää tätä ylärajaa – Arviointiperusteet – Lopullista tavoitetasoa koskeva dynaaminen lähestymistapa
(Euroopan parlamentin ja neuvoston asetuksen N:o 806/2014 69 artiklan 1 kohta ja 70 artiklan 2 kohdan ensimmäinen ja neljäs alakohta)
(ks. 29 ja 31 kohta)
2.
Talous- ja rahapolitiikka – Talouspolitiikka – Yhteinen kriisinratkaisumekanismi luottolaitoksia ja tiettyjä sijoituspalveluyrityksiä varten – Yhteiseen kriisinratkaisurahastoon suoritettavat ennakolliset vakausmaksut – Yhteiseen kriisinratkaisurahastoon suoritettavien yksilöllisten vakausmaksujen kokonaismäärälle asetettu vuosittainen yläraja, joka on 12,5 prosenttia lopullisesta tavoitetasosta – Soveltamisala – Soveltaminen alkuvaiheen aikana
(Euroopan parlamentin ja neuvoston asetuksen N:o 806/2014 70 artiklan 2 kohdan ensimmäinen ja neljäs alakohta)
(ks. 30 kohta)
Määräysosa
1)
Yhteiseen kriisinratkaisurahastoon vuodelta 2023 suoritettavien ennakollisten vakausmaksujen laskemisesta 2.5.2023 annettu yhteisen kriisinratkaisuneuvoston päätös SRB/ES/2023/23 kumotaan Confédération nationale du Crédit mutuelia ja määräyksen liitteessä lueteltuja muita kantajia koskevilta osin.
2)
Siltä osin kuin päätös SRB/ES/2023/23 koskee Confédération nationale du Crédit mutuelia ja määräyksen liitteessä lueteltuja muita kantajia, kyseisen päätöksen vaikutukset pysytetään voimassa, kunnes kriisinratkaisuneuvosto on kohtuullisessa ajassa, joka ei saa ylittää kuutta kuukautta ajankohdasta, jona tästä määräyksestä tulee lainvoimainen, toteuttanut tämän määräyksen täytäntöönpanon edellyttämät toimenpiteet.
3)
Y Kriisinratkaisuneuvosto vastaa omista oikeudenkäyntikuluistaan, ja se velvoitetaan korvaamaan Confédération nationale du Crédit mutuelin ja määräyksen liitteessä lueteltujen muiden kantajien oikeudenkäyntikulut.
4)
Euroopan parlamentti ja Euroopan unionin neuvosto vastaavat omista oikeudenkäyntikuluistaan.